

**Alelnöki beszámoló**

**2017. MÁRCIUS - ÁPRILIS**

**Simon András**

**­ Tudományos és kulturális ügyekért felelős alelnök**

***ELTE Állam-és Jogtudományi Kar Hallgatói Önkormányzat***

* **BIZOTTSÁGI ESEMÉNYEK -**

**TAGFELVÉTEL**

Az elmúlt két hónap legjelentősebb eseménye a bizottsági munkát érintő eseménye kétséget kizáróan a tagfelvétel volt; a Szociális, Oktatási, Integrációs alelnökök, valamin az esélyegyenlőségi referens által kiírt pályázat mellet a Kulturális szekció is hirdetett felvételt, melynek eredményeként 10 új tagot köszönthetünk a bizottságban. A felvettek névsora a következő:

**Boda Emma  
Csonka Blanka  
Heller Z. Péter  
Hetyési Anna  
Kónya Fruzsina**

**Kubits Áron  
Szabó Debóra  
Szakmári Anna Zsófia  
Tanner Balázs  
Varga Dominika Kincső**

**BIZOTTSÁGI ÜLÉSEK**

Március hónapban egy, míg áprilisban két alkalommal kerítettünk sort bizottsági ülésre, hisz számos, április- májusi programmal kapcsolatban volt szükség személyes konzultációkra; ilyen volt mind a Pubquiz, a Puzsér x Nagypál mind a Star Wars est, a legjelentősebb egyezetetésre azonban a szabadegyetem és a Kari Nap kapcsán volt szükség; ezek igényli ugyanis a legtöbb operatív feladatot, melynek kapcsán feladatköröket alakítottunk, s beosztottunk azokhoz felelősöket is. Ezen kívül az új és régi tagok számára tartottunk egy csapatépítő-ismerkedő estet is.

* **RENDEZVÉNYEINK –**

**HARRY POTTER – A MÁSODIK FELVONÁS**

Az előadásra március 26-án került sor, melynek keretében Hoffman István és Tóth Csaba Tanár Urak vezettek be minket a Legendás állatok és megfigyelésük című film jogi és politikai töltetű rejtelmeibe. az előadásról videófelvétel is készült, mely hamarosan megtekinthető lesz a Hallgatói önkormányzat youtube csatornáján!

<https://www.facebook.com/events/1156878737767749/>

**ELSŐ ELTE ÁJK PUB QUIZ**

A márciusi TAG rendezvény elé rendhagyó bemelegítéssel készült bizottságunk: csapatokban indulhattatok el az első ELTE ÁJK PubQuizen, ahol történelmi, irodalmi, földrajzi, zenei, matematikai és filmes kérdések kapcsán kellett megcsillogtatnotok tudásotok. A rendezvény igazán sikeres volt, másfélszeres túljelentkezést regisztráltunk, s a visszajelzések alapján a jövőben folytatódni fog a quiznight rendezvénysorozatként!

<https://www.facebook.com/events/228480700891454/>

**PUZSÉR X NAGYPÁL: AZ ÖT LEGJOBB TÁRGYALÓTERMI DRÁMA**

A teltházas előadáson öt filmrészlettel szemléltetve előadóink, Puzsér Róbert és Nagypál Szabolcs Tanár úr bemutatták a Ne bántástok a feketerigót, A vád tanúja, A dicsőség ösvényei, A vihar kapujában, valamint a 12 dühös ember című filmeket, bemutatva, hogyan is közelíti meg a filmművészet a jogi szakmát, annak mely sajátosságait, hibáit viszik vászonra a 20. század rendezői.

<https://www.facebook.com/events/1082614705175974/>

**STAR WARS EST AZ ÁJK-N**

Május másodikán került megrendezésre a Jog és Politika a Fantasykban és Scifikben előadássorozat utolsó rendezvénye, mely egy messzi messzi galaxisba kalauzolta a résztvevőket. A megszokottól eltérően most nem kettő, hanem három előadónk is elemezte a képzeletbeli világ politikai-jogi helyzetét: Kisteleki Károly, Tóth Csaba és Hoffman István Tanár Urak mondtak ítéletet a galaktikus köztársaság, a halálcsillag, a jedi rend, és a méltatlanul elhanyagolt Padmé Amidala felett. Videófelvétel erről az előadásról is készült.

<https://www.facebook.com/events/1818831661771502/>

* **ELŐKÉSZÜLETBEN -**

**SZABADEGYETEM**

A tudományos és kulturális bizottság egyre több tagját érintik a szabadegyetemmel kapcsolatos feladatok; fellépők meghívása, csoportvezetői közreműködés, valamint logisztikai jellegű, és előkészítő feladatok. Ezzel kapcsolatban kéthetente mi, szervezők személyes konzultációt tartunk, az apróbb részretekről pedig online értekezünk.

<https://www.facebook.com/events/1152437844854361/>

**ELTE ÁJK KARI NAP & SZENT IVÓ JÓTÉKONYSÁGI ITALPULT**

Jelenleg ez a feladat köti le a legtöbb figyelmet a bizottság, s a hallgatói önkormányzat részéről is: szinte minden bizottság teljes odaadással dolgozik azon, hogy minél színvonalasabb rendezvényt hívhassunk életre, s a hallgatók szórakozását egybeköthessük egy fontos ügy segítésével, a Trappancs alapítvány támogatásával.

<https://www.facebook.com/events/294473637673965/>

* **EGYÉB -**

Az elmúlt két hónap minden rendes és rendkívüli karácsonyi előadásán részt vettem, a heti rendszerességgel megrendezésre kerülő HÖK elnökségi ülések közül pedig csak a március 26-i alkalmat hagytam ki: távolmaradásomat a Harry Potter eseményen moderátori körben történő részvételem indokolta.

**JUTTATÁS**

Az alelnöki munkámért mindkét hónapban díjazásban részesültem.

Bármilyen, a Hallgatói Önkormányzattal és a Tudományos és kulturális Bizottsággal kapcsolatos kérdéseiteket szívesen fogadom a [*tudomanyos@ajkhok.elte.hu*](mailto:tudomanyos@ajkhok.elte.hu) , a [*kulturalis@ajkhok.ele.hu*](mailto:kulturalis@ajkhok.ele.hu) vagy a [*simonandras@caesar.elte.hu*](mailto:simonandras@caesar.elte.hu) e-mail címeken.

*Simon András*

**ELTE ÁJK HÖK  
Tudományos és kulturális ügyekért felelős alelnök**